text: Plejehjemsfilosofi vinder frem
  25 februar 2016 kl. 13.08
  Livekvaliteten hos de ældre kommer mere i fokus, det fortæller organisation bag udenlandsk plejefilosofi.
  
  Der er kommet større fokus på en alternativ form for ældrepleje i Danmark.
  Eden Alternative hedder pleje-filosofien, der vinder frem i disse år på blandt andet de danske plejehjem.
  Den stammer fra USA, og sætter fokus på at bekæmpe de ældres ensomhed, kedsomhed og hjælpeløshed. Det gøres blandt andet ved at få plejeboligerne til at ligne et hjem, og aktiviteter for de ældre.
  - Vi oplever en stigende interesse for Eden Alternative-filosofien, og vi får også flere seriøse henvendelser fra kommuner, der gerne vil vide mere om den måde at arbejde med pleje på, fortæller regional landskoordiator for Eden Denmark, Karin Dahl, til TV SYD.
  Et af de plejehjem, der lever efter Eden Alternative-filosofien er Plejecentret Toftegården i Tønder Kommune.
  Her har de brugt filosofien i dagligdagen siden 2009. Naboer besøger i dag plejehjemmet, og ser nærmere på, hvad det Eden-filosofien betyder for de ældre.
  Det er i Naboer på TV SYD+ klokken 15:00, 19:55 og 22:40.
  